Dynasty

Dynasty er det syvende studioalbumet fra det amerikanske hard rock-bandet Kiss. 

Albumet ble utgitt 23. mai 1979. Dette var det siste albumet som inkluderte bidrag fra hele originalbesetningen før Psycho Circus i 1998. Trommeslager Peter Criss, som av flere grunner mistet mye entusiasme for å spille i Kiss på slutten av 1970-tallet, medvirker kun på sangen «Dirty Livin'». I tillegg til å være preget av spenninger mellom medlemmene, var Dynasty-perioden også starten på en mer utforskende periode musikalsk sett for bandet, som stadig skiftet musikalsk retning fra album til album i årene etter.

Dynasty og oppfølgeren Unmasked var delvis disco-orienterte i stilen, noe som kostet bandet en del fans. Likevel ble singelen «I Was Made for Lovin' You» en stor hit for bandet, og regnes som en av deres mest kjente sanger.

Ace Frehley er mer medvirkende på platen enn på tidligere utgivelser, delvis på grunn av suksessen han opplevde med soloplaten han gav ut året før (hele bandet gav ut hvert sitt album). Økningen i Aces bidrag varte imidlertid ikke lenge. Tre år etter dette albumet forlot han Kiss.

Sporliste 
 «I Was Made for Lovin' You» (Paul Stanley, Vini Poncia, Desmond Child) – 4:33
 Vokal: Paul Stanley
 «2,000 Man» (Mick Jagger, Keith Richards) – 4:56
 Vokal: Ace Frehley
 «Sure Know Something» (Paul Stanley, Vini Poncia) – 4:01
 Vokal: Paul Stanley
 «Dirty Livin'» (Peter Criss, Vini Poncia, Stan Penridge) – 4:27
 Vokal: – Peter Criss
 «Charisma» (Gene Simmons, Howard Marks) – 4:26
 Vokal: Gene Simmons
 «Magic Touch» (Paul Stanley) – 4:42
 Vokal: Paul Stanley
 «Hard Times» (Ace Frehley) – 3:29
 Vokal: Ace Frehley
 «X-Ray Eyes» (Gene Simmons) – 3:42
 Vokal: Gene Simmons
 «Save Your Love» (Ace Frehley) – 4:40
 Vokal: Ace Frehley

Personell
Band
Gene Simmons, bass og vokal
Paul Stanley, gitar og vokal
Ace Frehley, gitar og vokal
Peter Criss, trommer og vokal – spor 4

Andre musikere
Anton Fig, trommer – spor 1–3, 5–9 (ukreditert)
Vini Poncia, keyboard og vokal på spor 1 og 3

Eksterne lenker 
 

Musikkalbum fra 1979
Kiss-album
Musikkalbum produsert av Vini Poncia